b"\n_START_ARTICLE_\nRibot de contrafibra\n_START_PARAGRAPH_\nEl ribot de contrafibra \xc3\xa9s un petit ribot de fusteria que est\xc3\xa0 dissenyat per a tallar a contrafibra i \xc3\xa9s prou diminut per ser utilitzat amb una sola m\xc3\xa0. La fulla va muntada amb un angle d'atac molt petit. Un ribot de contrafibra \xc3\xa9s usat per a ribotejar components deixant encenalls prims de fusta, per aconseguir que un element s'ajusti dins d'una toler\xc3\xa0ncia de fabricaci\xc3\xb3 acceptable. Tamb\xc3\xa9 s'empra per aparellar petites superf\xc3\xadcies en zones delicades. En els ribots a contrafibra, el full t\xc3\xa9 una inclinaci\xc3\xb3 de 12 a 20 graus a m\xc3\xa9s disposen de galgues de control de profunditat i de moviment lateral de la fulla. N'hi ha de fusta i de metall, aquests \xc3\xbaltims s\xc3\xb3n m\xc3\xa9s sofisticats."